બેનની આંખમાથી તો ટપ ટપ આંસુ ખરવા માંડ્યા. એટલી ઉદાસી અને અને દયામણો ચહેરો! હું ને સમન્થા એને સમજાવવાની કોશિશ કરી રહ્યા પણ એના આંસુ અટકવાનુ નામ નહોતા લેતા. આખરે મારે અમારા કબાટમા ફાંફાફોળા કરી એક ડ્રેસ શોધવો પડ્યો. બાળકોને સામાન્ય જ્ઞાન આપવા જુદાજુદા કોમ્યુનીટી હેલ્પર ના ડ્રેસ અમારી પાસે હોય. ડુલસે ના માપનો એક નર્સ નો ડ્રેસ મળ્યો. એને પહેરાવ્યો, માથે નર્સની ટોપી પહેરાવી અને ફોટો પાડ્યો. ક્ષણમા એનો ચહેરો ખીલી ઉઠ્યો. જાણે જંગ જીતીને આવી હોય એમ રૂવાબ એના ચહેરા પર આવી ગયો.